รวบนักค้ายาชื่อดังในหาดใหญ่ ใช้รถตู้โดยสารส่งไอซ์ให้ลูกค้านักท่องราตรี
(ภาพจากตำรวจชุดจับกุม),รวบนักค้ายาชื่อดังใน อ.หาดใหญ่ ใช้ชีวิตหรูหราแบบไฮโซ ใช้รถตู้โดยสารบังหน้าส่งยาไอซ์ให้กับนักท่องราตรี โดยเฉพาะหาดใหญ่ ภูเก็ต และเกาะสมุย,เมื่อวันที่ 23 ก.พ. 60 พล.ต.ท.สาคร ทองมุณี ผบช.ภ.9 ได้ตรวจสอบทราบว่า ที่แมนชั่นแห่งหนึ่งใน อ.หาดใหญ่ จ.สงขลา มีการลักลอบค้ายาเสพติด จึงสั่งการให้เจ้าหน้าที่ตำรวจที่เกี่ยวข้องนำกำลังไปตรวจค้น,ทั้งนี้พบยาไอซ์ น้ำหนัก 150 กรัม โทรศัพท์มือถือยี่ห้อต่างๆ จำนวนหนึ่ง กล่องบรรจุยาไอซ์สำหรับส่งทางรถตู้ อุปกรณ์การเสพ จำนวน 1 ชุด จึงตรวจยึดไว้เป็นของกลาง พร้อมควบคุมตัว นายชนะกิจ หรือ เบล พัฒโน อายุ 33 ปี และ นางสาวพิมพ์นภา หรือ ซีเค ชาวงศ์ อายุ 39 ปี ก่อนแจ้งข้อหา ร่วมกันมียาเสพติดประเภท 1 (ยาไอซ์) ไว้ในครอบครองเพื่อจำหน่าย,โดยผู้ต้องหาทั้งสองสารภาพว่า ตนเองใช้ชีวิตแบบไฮโซ กินเที่ยวสถานบันเทิง และขายยาเสพติดให้กับลูกค้านักเที่ยวกลางคืน และส่งให้ลูกค้าตามต่างจังหวัดด้วยการฝากส่งกับรถตู้โดยสารเพื่อตบตาเจ้าหน้าที่โดยใช้ชื่อผู้ส่งและผู้รับปลอม โดยจะส่งให้กับลูกค้าในหาดใหญ่ และภูเก็ต รวมถึงที่เกาะสมุยด้วย.
รวบนักค้ายาชื่อดังใน อ.หาดใหญ่ ใช้ชีวิตหรูหราแบบไฮโซ ใช้รถตู้โดยสารบังหน้าส่งยาไอซ์ให้กับนักท่องราตรี โดยเฉพาะหาดใหญ่ ภูเก็ต และเกาะสมุย
ยาไอซ์,ใช้รถตู้ขนยา,อ.หาดใหญ่,สาคร ทองมุณี,สงขลา